CELEX: 32010R0681
Language: sk
Date: 2010-07-29 00:00:00
Title: Nariadenie Komisie (EÚ) č. 681/2010 z  29. júla 2010 , ktorým sa stotridsiaty druhýkrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Káida a Talibanom

30.7.2010   
            
            
               SK
            
            
               Úradný vestník Európskej únie
            
            
               L 198/7
            
         NARIADENIE KOMISIE (EÚ) č. 681/2010
   z 29. júla 2010,
   ktorým sa stotridsiaty druhýkrát mení a dopĺňa nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Káida a Talibanom
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s Usámom bin Ládinom, sieťou Al-Káida a Talibanom a ruší nariadenie Rady (ES) č. 467/2001, ktoré zakazuje vývoz určitého tovaru a služieb do Afganistanu, posilňuje zákaz letov a rozširuje zmrazenie finančných prostriedkov a ďalších finančných zdrojov vo vzťahu k Talibanu v Afganistane, (1) a najmä na jeho článok 7 ods. 1 písm. a) a článok 7a ods. 1 (2),
   keďže:
   
               (1)
            
            
               Príloha I k nariadeniu (ES) č. 881/2002 uvádza osoby, skupiny a subjekty, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.
            
         
               (2)
            
            
               Dňa 19. júla 2010 Sankčný výbor Bezpečnostnej rady OSN rozhodol o pridaní štyroch fyzických osôb do zoznamu osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov.
            
         
               (3)
            
            
               Príloha I k nariadeniu (ES) č. 881/2002 by sa preto mala zodpovedajúcim spôsobom aktualizovať.
            
         
               (4)
            
            
               S cieľom zabezpečiť, aby boli opatrenia ustanovené v tomto nariadení účinné, malo by toto nariadenie nadobudnúť účinnosť okamžite,
            
         PRIJALA TOTO NARIADENIE:
   Článok 1
   Príloha I k nariadeniu (ES) č. 881/2002 sa týmto mení a dopĺňa tak, ako je stanovené v prílohe k tomuto nariadeniu.
   Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 29. júla 2010
      
         
            Za Komisiu
         
         
            v mene predsedu
         
         Karel KOVANDA
         
            úradujúci generálny riaditeľ pre vonkajšie vzťahy
         
      
   
   
      (1)  Ú. v. ES L 139, 29.5.2002, s. 9.
   
      (2)  Článok 7a bol vložený nariadením (EÚ) č. 1286/2009 (Ú. v. EÚ L 346, 23.12.2009, s. 42).
   
      PRÍLOHA
      Príloha I k nariadeniu (ES) č. 881/2002 sa mení a dopĺňa takto:
      Pod nadpis „Fyzické osoby“ sa dopĺňajú tieto záznamy:
      
                  (1)
               
               
                  
                     „Amir Abdullah (alias Amir Abdullah Sahib). Adresa: Karáči, Pakistan. Dátum narodenia: približne 1972. Miesto narodenia: provincia Paktíká, Afghanistan. Štátna príslušnosť: Afganistan. Dátum zaradenia do zoznamu uvedený v článku 2a ods. 4 písm. b): 20.7.2010.“
                  
               
            
                  (2)
               
               
                  
                     „Anwar Nasser Abdulla Al-Aulaqi [alias a) Anwar al-Aulaqi; b) Anwar al-Awlaki; c) Anwar al-Awlaqi; d) Anwar Nasser Aulaqi; e) Anwar Nasser Abdullah Aulaqi; f) Anwar Nasser Abdulla Aulaqi]. Dátum narodenia: a) 21.4.1971; b) 22.4.1971. Miesto narodenia: Las Cruces, Nové Mexiko, Spojené štáty americké. Štátna príslušnosť: a) Spojené štáty americké; b) Jemen. Ďalšie informácie: od decembra 2007 sa ukrýva v Jemene. Dátum zaradenia do zoznamu uvedený v článku 2a ods. 4 písm. b): 20.7.2010.“
                  
               
            
                  (3)
               
               
                  
                     „Nasiruddin Haqqani [alias a) Naseer Haqqani; b) Dr. Naseer Haqqani; c) Nassir Haqqani; d) Nashir Haqqani; e) Naseruddin; f) Dr. Alim Ghair]. Adresa: Pakistan. Dátum narodenia: približne 1970 – 1973. Miesto narodenia: Afganistan. Štátna príslušnosť: Afganistan. Ďalšie informácie: napojený na sieť Haqqani, ktorá pôsobí zo severného Waziristanu vo federálne spravovaných kmeňových územiach Pakistanu. Dátum zaradenia do zoznamu uvedený v článku 2a ods. 4 písm. b): 20.7.2010.“
                  
               
            
                  (4)
               
               
                  
                     „Gul Agha Ishakzai [alias a) Mullah Gul Agha; b) Mullah Gul Agha Akhund; c) Hidayatullah; d) Haji Hidayatullah; e) Hayadatullah]. Adresa: Pakistan. Dátum narodenia: približne 1972. Miesto narodenia: Band-e-Timor, Kandahár, Afghanistan. Ďalšie informácie: je členom nedávno vytvorenej rady Talibanu, ktorá koordinuje výber zakatu (islamskej dane) v pakistanskej provincii Beludžistan. Dátum zaradenia do zoznamu uvedený v článku 2a ods. 4 písm. b): 20.7.2010.“